Bună ziua,

În vederea organizării olimpiadelor și concursurilor școlare vă rugăm să aveți în vedere respectarea Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46 /CE (Regulamentul general privind protecția datelor - GDPR), precum și prelucrarea, stocarea/ arhivarea datelor conform normelor legale (GDPR).

În acest sens vă rugăm să introduceți în tabelul solicitat de la unitățile de învățământ cu elevii participanți și rubrica cu CNP elev și să solicitați și acordul de consimțământ al părintelui cu privire la afișarea rezultatelor cu numele și prenumele elevului.

Atașat aveți un model de tabel elevi participanți și acordul părinților/tutori legali, elev major cu privire la afișarea rezultatelor cu numele și prenumele elevului.

Toți părinții/tutorii legali, elevii majori trebuie să completeze acordul de prelucrare a datelor cu caracter personal.

Acordurile scanate într-un singur document în aceeași ordine ca în tabelul de înscriere vor fi trimise împreună cu tabelul (macheta) cu elevii participanți.

Anonimizarea va fi realizată de către secretarul comisiei după modelul: BC\_000001- BC\_00000n. Alocarea codurilor anonimizate se va face după centralizarea datelor și ordonarea lor alfabetic doar pentru cei care doresc anonimizarea rezultatelor. Modul de anonimizare rămâne confidențial în sarcina președintelui de comisie și a secretarului.

Codul de anonimizare va fi înmânat elevului înainte de începerea olimpiadei/concursului.

Elevii majori  completează singuri acordul.

Cei care sunt  de acord cu procesarea datelor cu caracter personal vor fi afișați cu nume și prenume.

Mult succes!

Insp. şc. gen. adj.,

prof. Lavinia Misăilă

Inspectoratul Şcolar Judeţean Bacău